29. janúar síðastliðinn opnaði Vilborg Traustadóttir einkasýningu sína „ Ein í bland “ á Kaffi Mílanó í Reykjavík . Sýningunni lýkur 31. mars og hefur gengið ljómandi vel og vakið verðskuldaða athygli . Vilborg Traustadóttir , “ Ippa ” er fædd 11. janúar 1957 . Hún hefur numið olíumálun í Myndlistarskóla Kópavogs og sótt námskeið í Myndlistarskóla Arnar Inga Gíslasonar á Akureyri ásamt fleiri námskeiðum frá árinu 2007 . Myndlistin á sýningunni „ Ein í bland “ á Kaffi Mílanó er afrakstur námskeiðs í grafík á vegum Myndlistarfélags Kópavogs 2015 hjá Ingiberg Magnússyni sem hún hefur unnið áfram í blandaða tækni . „ Ég hreinlega verð að koma þessum myndum frá mér og á sýningu svo ég geti haldið áfram í olíunni “ segir Vilborg kímin . Sjá frekari upplýsingar um viðburðinn : Hér